สวัสดีค่าาา พอดีว่าหนูสงสัยเรื่องยาหม้อน่ะค่ะ ไม่แน่ใจว่าเข้าใจถูกมั้ย._. 5555 คือว่าตาได้ยามาจากข้างบ้านค่ะ เป็นใบไม้อะไรไม่รู้ เค้าบอกให้เอามาต้มกินทุกวันเลย พอหนูถามยายก็บอกว่ามันเป็นใบไม้ธรรมดาไม่ได้มีอันตราย​อะไร อ้อ กินใช้รักษาไตนะคะ แต่ว่าหนูรู้สึกว่า มือและเท้าตาบวมขึ้นกว่าเดิมน่ะค่ะ ที่อยากรู้คือ หนูต้องทำยังไงต่อคะ ต้องเอายานี้ไปให้ที่รพ.ดูรึเปล่าแล้วควรบอกตายังไงดีคะ หนูว่าตาต้องไม่เชื่อที่หนูพูดแน่ๆ เพราะข้างบ้านบอกเค้ากินแล้วเค้าหาย // ขอบ​สำหรับ​คำตอบค่าาาา 🙇‍♀️
สวัสดีค่ะ การชะลอความเสื่อมของไตนั้น ทำใด้โดยไม่รับประทานยามากเกินจำเป็น เพราะยาส่วนใหญ่นั้นใช้วิธีการขับผ่านทางตับหรือไต ซึ่งหากกินยามากเกินไป อาจเป็นพิษต่อไตได้ยังไม่มียาใดทางการแพทย์ที่สามารถรักษาโรคไตได้ การดูแลตัวเองนั้นคือการควบคุมระดับความดัน น้ำตาลในเลือด ร่วมกับไม่รับประทานยาที่มีพิษต่อไตค่ะดังนั้น ไม่แนะนำให้ตารับประทานยาหม้อดังกล่าวมา ยิ่งถ้าไม่ทราบส่วนผสมที่แน่ชัด และตอนนี้กินแล้วบวมมากขึ้น ก็ยิ่งไม่ควรรับประทานค่ะ หากมีข้อสงสัยสามารถปรึกษาแพทย์และเภสัชกรใกล้บ้านเพิ่มเติมได้ค่ะ